### Upute za pripremu sažetaka

Sažetke na hrvatskom (engleskom samo za međunarodne skupove) jeziku potrebno je pripremiti u Microsoft Word for Windows, font Times New Roman, veličine 12 točaka. Koristiti jednostruki prored s poravnatim marginama. U sažetku mora biti vidljiva osnovna svrha , cilj rada ili istraživanja i kratak zaključak rada. Autorima se sugerira da sažetak ne bude prekratak i općenit,obično sadrži do 250 riječi (dozvoljeno 1500 slova, uključujući razmake između riječi). Uz sažetak navesti do pet ključnih riječi, odvojenih zarezom.

* Margine 3,0 cm lijevo, 2,5 cm gore, dolje i desno.
* Naslov rada pisati malim slovima podebljano, veličine 14 točaka, lijevo poravnanje. Naslov rada treba biti precizan, maksimalno 100 znakova ne računajući razmake između riječi.
* Autore (puna imena i prezimena svih autora, bez titula) pisati malim slovima, veličine 12 točaka.
* Ako je više osoba sudjelovalo u radu molimo podcrtati predavača, kako bi znali tko će održati predavanje.
* Adresu pisati malim slovima, kurziv, veličine 11 točaka. Samo za kontakt osobu iza potpune adrese navesti i E-mail (u zagradi).
* Ključne riječi treba pozicionirati ispod Sažetka.
* **U sažetku nije dopušteno prikazivati tablice, grafikone, crteže i slično**
* Iza sažetka mogu se dodati i **Ključne riječi,** obično se dodaje pet, šest , maksimalno sedam riječi koje su ključne za pretraživanje i razumijevanje sadržaja.

Posteri

* posteri mogu biti na hrvatskom ili engleskom jeziku
* maksimalne dimenzije postera: 90 cm (širina) x 120 cm (visina)
* posteri će biti izloženi na panoima u kongresnom prostoru tijekom tematske sekcije
* posteri se donose osobno na Kongres,skup,seminar
* sve potrebno za lijepljenje postera osigurava organizator